Diari Oficial de la Generalitat Valenciana


Sumari del DOGV 8352, del 01-08-2018 (2018/7057)

Notificació de la sentència dictada en el procediment de modificació de mesures número 638/2017.
------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7057


Organisme emissor
:   Jutjat de Primera Instància i Instrucció Número 3 de Paterna

Tipus de document
:   Edicte

Notificació de la sentència dictada en el procediment de modificació de mesures número 638/2017. [2018/7057]  
Procediment: família. Modificació mesures supòsit contenciós número 638/2017.  
En el procediment de referència s'ha dictat la resolució que literalment diu així:  
  
«Sentència número 105/2018  
Jutge que la dicta: Francisco Sanchis Osuna.  
Lloc: Paterna (València).  
Data: 27 de juny de 2018.  
Part demandant: José Esteban Rodil Domingo.  
Procurador: José Alejandro Pérez Mateu de Ros.  
Part demandada: Cecilia Vals Cebrián.  
Objecte del judici: modificació mesures.  
Antecedents de fet  
Primera. Que pel procurador José Alejandro Pérez Mateu, en representació de José Esteban Rodil Domingo, es va presentar una demanda de modificació de mesures judicials de sentència, adoptades en Sentència de data 10 de febrer de 2012, del Jutjat de Primera Instància número 3 de Paterna, basant-se en els fets i fonaments de dret exposats en el referit escrit, acabava suplicant que es tinguera per interposada una demanda de modificació de mesures de divorci i, després dels tràmits processals oportuns, es dictara sentència acordant la modificació interessada.  
Segon. Admesa a tràmit la demanda, es va acordar l'emplaçament de la part demandada per a la contestació a la demanda, tot això amb entrega de les còpies de la demanda i documents a ella acompanyats, la qual cosa no es va efectuar i es va procedir a la declaració en rebel·lia processal d'aquesta.  
Es va formar una peça separada de mesures provisionals, es va dictar una resolució en data de 14 de desembre de 2017.  
Tercer. Convocades les parts a la vista principal, va comparéixer la part actora, i no ho va fer la demandada, havent-se sol·licitat per la part la recepció del plet a prova, així es va acordar i es van practicar les propostes per aquestes que van ser declarades pertinents amb el resultat que obra en actuacions, i que es dóna per reproduït. Acabat el període probatori, van quedar les actuacions concluses per a dictar sentència.  
Quart. En la tramitació d'aquestes actuacions s'han observat les prescripcions legals.  
Fallada  
Estime la demanda interposada pel procurador José Alejandro Pérez Mateu, en representació de José Esteban Rodil Domingo, contra Cecilia Vals Cebrián, en situació processal de rebel·lia, dispose que pertoca modificar la Sentència de data 10 de febrer de 2012, del Jutjat de Primera Instància número 3 de Paterna, en el sentit següent:  
  
La guarda i la custòdia del menor [?] s'atribueix al pare.  
S'estableix, quant al règim de visites a favor de la mare, un règim de llibertat entre el menor i la mare, per a fixar el que ambdós tinguen per convenient.  
La mare satisfarà per a aliments a favor del fill la quantitat mensual de 150 euros, pagadors dins dels cinc primers dies de cada mes en el compte bancari que designe el pare. La quantitat indicada s'actualitzarà de forma automàtica anualment de conformitat amb l'índex de preus al consum i serà plenament exigible sense necessitat de requeriment exprés. Així mateix se satisfaran entre els progenitors al 50 % les despeses extraordinàries necessàries.  
Contra aquesta resolució es pot interposar un recurs d'apel·lació a interposar en els vint dies següents a la notificació corresponent per a l'Audiència Provincial de València, amb el compliment de les formalitats legals.  
  
Aquesta és la meua sentència, que pronuncie, mane i firme.»  
  
I com a conseqüència de l'ignorat parador de Cecilia Vals Cebrián, s'estén aquesta perquè servisca de cèdula de notificació.  
  
Paterna, 12 de juliol de 2018.- La lletrada de l'Administració de justícia: Paula Rosa Navalón Sanz.